*80. számú előterjesztés*

*BÁT-KOM 2004 Kft.-vel a Városi tanuszoda üzemeltetésére vonatkozó szerződés III. számú módosításának jóváhagyása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezetőPap Péter ügyvezető**Törvényességi ellenőrzést végezte:** Kondriczné dr. Varga Erzsébet  jegyző |

***Tisztelt Képviselő-testület!***

Mint ahogyan az az önkormányzat 2020. éves költségvetése kapcsán, valamint a tanuszoda működésének 2019. évi tapasztalatairól szóló tájékoztató kapcsán is felmerült, szükséges az uszoda nagymedence felületének jelentős karbantartása (a hiányos fugarészek javítása) balesetveszély megszüntetése érdekében.

Az uszodát üzemeltető Bát-Kom Kft. ügyvezetőjének tájékoztatása szerint lefolytatta az ajánlatkéréseket, egyeztetéseket a karbantartási munkák elvégzésére vonatkozóan. A feladat elvégzésének anyag és munkadíj költsége 3.365 e Ft, mely összeg a 2020 évre vonatkozó üzemeltetési szerződésben nem került betervezésre, így a szerződés módosításával szükséges a pénzügyi fedezetet biztosítani. Az önkormányzat 2020. évi költségvetésében a fejlesztési céltartalékok között 5.000 e Ft-ot terveztünk a tanuszoda felújítási, karbantartási feladatainak finanszírozására, így a költségvetésen belüli finanszírozásnak megvan a forrása.

Javasoljuk az tanuszoda üzemeltetésére vonatkozó szerződés fentiek szerinti módosítását.

**H a t á r o z a t i j a v a s l a t :**

**a BÁT-KOM 2004 Kft. vel kötött Tanuszoda üzemeltetési szerződés III. sz. módosítására**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere:

1. a BÁT-KOM 2004 Kft. és az Önkormányzat között létrejött Tanuszoda üzemeltetési szerződés III. számú módosítását a határozat melléklete szerinti tartalommal jóváhagyja,
2. az a) pontban foglalt szerződés módosítással érintett 3.365 e Ft összeget az önkormányzat 2020. évi költségvetésének általános tartalék kerete terhére biztosítja,
3. az önkormányzat 2020. évi költségvetés fejlesztési céltartalék, tanuszoda felújítása címen tervezett 5.000 e Ft összegét a költségvetés általános tartalék keretébe átcsoportosítja.

*Határidő:* 2020. április 15.

*Felelős:* Dr. Bozsolik Róbert polgármester

*Határozatról értesül:* BÁT-KOM 2004. Kft.

 Bátaszéki KÖH pénzügyi iroda

Bátaszéki KÖH városüz.-i iroda

.. /2020.(IV.08.) önk. határozat melléklete

ÜZEMELTETÉSI SZERZŐDÉS[[1]](#footnote-1)1

III. sz. MÓDOSÍTÁSA

amely létrejött egyrészről **Bátaszék Város Önkormányzata** (7140 Bátaszék, Szabadság u. 4., adószáma: 1573304-2-17, képviseli: dr. Bozsolik Róbert polgármester), mint üzemeltetésbe átadó (a továbbiakban: Átadó)

másrészről az **Bát-Kom 2004 Kft.** (7140 Bátaszék, Baross u. 1/a., adószáma: 13318871-2-17 képviseli: Pap Péter ügyvezető), mint Üzemeltető (a továbbiakban: Üzemeltető; továbbiakban együtt:Felek) között

az alulírott napon és helyen, az alábbi feltételek szerint:

**I. Előzmények**

1. Szerződő felek a bátaszéki Tanuszoda üzemeltetésére 2018. december 14-én üzemeltetési szerződést (a továbbiakban: Szerződés) kötöttek, melyet a Képviselő-testület a 357/2018.(XII.12.) önk.-i határozatával hagyott jóvá. Ezen szerződést felek *2020. április 15-ével* az alábbiak szerint módosítják:

**II. Módosítások:**

1. A Szerződés 1. melléklete helyébe jelen szerződés 1. melléklete lép.

2. Az eredeti szerződés módosítással nem érintett részei változatlan formában hatályban maradnak.

Jelen szerződést a felek - mint akaratukkal mindenben megegyezőt - elolvasás és közös értelmezés után helybenhagyólag, 4 eredeti példányban aláírták.

**Bátaszék,** 2020. április

………………………………. ………………………………

 Átadó Üzemeltető

Jogilag ellenjegyzem:

Pénzügyileg ellenjegyzem:

***1. melléklet***

**A tanuszoda üzemeltetési szerződés kompenzációs összegek a 2020. év:**

|  |  |  |
| --- | --- | --- |
|   | tanuszoda üzemeltetés megnevezése | A feladathoz kapcsolódó kompenzáció mértéke |
| 1. | tanuszoda üzemeltetése működtetés | 41 933 000 Ft |
| 2. | II. Géza Gimnázium tanulóira vonatkozó 20%-os mértékű uszodahasználati díjcsökkentésből adódó kompenzáció | 198 000 Ft |
|  | **mindösszesen:** | **42 131 000 Ft** |
|  |  |  |
|  |  |  |
|   | tanuszoda üzemeltetés megnevezése | A feladathoz kapcsolódó kiadási keret mértéke |
| 1. | tanuszoda üzemeltetéshez kapcsolódó felújítási, beruházási feladatok keretösszege | *0 Ft* |

1. 1 a szerződés-módosítást Bátaszék Város Plgármestere a Bátaszék Város Önkormányzatának Képviselő-testülete hatáskörében eljárva a /2020.(IV.08.) önk.-i határozatával jóváhagyta. [↑](#footnote-ref-1)